El 2016 es va realitzar l'Enquesta de Violència masclista a Catalunya, com a resultat de la col·laboració entre el Departament d'Interior, l'Institut Català de les Dones, l'Ajuntament de Barcelona i Bancaixa.
Els resultats de l'enquesta, que representa la font d'informació estadística disponible més recent de dades sobre violència masclista a Catalunya, es van presentar de forma global per al conjunt de les dones entrevistades el 2016.
Aquest nou informe que es presenta des de l'Institut Català de les Dones (ICD) és una nova proposta d'estudi quantitatiu a partir de les dades obtingudes per l'Enquesta de Violència Masclista a Catalunya de 2016, que incorpora la perspectiva feminista i interseccional a l'anàlisi i interpretació de la informació.
Anàlisi des d'una perspectiva feminista i interseccional
ANÀLISI DE LA INFORMACIÓ I DISSENY
Aquest estudi s'ha elaborat a partir de dues línies de treball centrades en:
› L'anàlisi de la informació estadística: utilitzant els indicadors de l'anàlisi de 2016 i incorporant la perspectiva interseccional per segmentar la informació obtinguda en l'enquesta segons els diferents col·lectius.
› El disseny de les dades i el contingut: seleccionant i organitzant els continguts (taules d'anàlisi i explicació dels
resultats), segons els objectius plantejats per a la lectura i difusió d'aquest informe.
Les perspectives per a l'anàlisi i el disseny de la informació es van definir en sessions de treball amb l'equip de l''Observatori de la Igualtat de Gènere de l'ICD i tècniques de la coordinació de l'ICD territorial de Barcelona i de l'àrea de Violència i de l'àrea de Comunicació.
Amb aquest treballmconjunt a l'inici del projecte, s'assegurava també la funcionalitat de la informació per a l'equip de l'ICD i per a les persones, mitjans de comunicació, professionals, etc. que llegeixin aquest informe.
LES ENQUESTES DE VICTIMITZACIÓ I LA "VIOLÈNCIA REVELADA"
L'Enquesta de violència Masclista a Catalunya de 2016 és una enquesta de victimització.
Això vol dir que les dones que han estat enquestades han contestat a preguntes sobre qualsevol tipus de violència masclista que hagin viscut o estiguin vivint en l'actualitat.
Això vol dir també que, com en altres enquestes de victimització, la informació que es recull és la informació que les dones decideixen compartir.
Com s'exposa en la Macroenquesta de Violència contra la Dona.
Resulta fonamental tenir en compte que la prevalença de la violència que mostren aquest tipus d'enquestes es refereix exclusivament a la violència revelada, és a dir experiències de violència que les persones enquestades, en aquest cas de les dones residents a Espanya de 16 i més anys, decideixen compartir durant les entrevistes".
Tant important com conèixer els tipus de violència que han patit les dones és conèixer a les mateixes dones que són
La informació sobre qui són les dones és fonamental per comprendre l'impacte que té en les seves vides la violència masclista.
Conèixer el volum de dones que pateixen un tipus de violència o una altra no és suficient.
Es necessita conèixer les circumstàncies individuals i socials que puguin funcionar com a factors de vulnerabilitat (com pot ser emigrar a un país diferent del d'origen en el que pot no comptar amb una xarxa de persones conegudes) o factors d'agència (com acudir a recursos d'assistència psicològica o mèdica si han estat víctimes d'algun tipus de violència masclista).
La informació obtinguda a partir de la EVMC2016 s'ha analitzat de forma que es pugui oferir la informació sobre les violències viscudes per les dones, però també oferir la informació disponible sobre les pròpies dones.